ปัญหา: ภายในหมู่บ้านดังกล่าว พบมีการเปิดเพลงเต้นแอโรบิคเสียงดังส่งผลรบกวนการพักผ่อนเป็นอย่างมาก ประชาชนแจ้งเพิ่มเติมว่า ยังได้รับความเดือดร้อนเช่นเดิม และเสียงยังดังกว่าเดิมอีกด้วย ช่วงเวลาเจ้าหน้าที่ลงตรวจสอบพื้นที่ ก็เงียบลงมาหน่อย แต่หลังจากนั้น จะเปิดเพลงเสียงดังกว่าเดิมทุกครั้ง ซึ่งเป็นปัญหามานานหลายเดือนแล้ว และยังมีการข่มขู่ว่าหากแจ้งเรื่องอีกจะทำการรื้อรั้วสังกะสีที่ประชาชนทำกั้นไว้ออก และบอกว่าหากอยู่ไม่ได้ก็ให้ย้ายไป ซึ่งเห็นว่าไม่ถูกต้อง จากการที่เจ้าหน้าที่ลงมาพูดคุยเคยมีการแจ้งว่าจะย้ายจุดเต้นแอโรบิคไปที่อื่นแต่ก็ไม่ย้าย สร้างความเดือดร้อนแก่ผู้ที่อาศัยใกล้เคียงเป็นอย่างมาก หากไม่ย้ายก็ขอให้เบาเสียงลง เพื่อจะได้อยู่ร่วมกันได้อย่างสงบ
 
อ้างอิงเลขที่รับแจ้ง XE9NYH เจ้าหน้าที่ตอบกลับมา เมื่อวันที่ 20 ก.ย. 67 แจ้งว่า
- ฝ่ายสิ่งแวดล้อมและสุขาภิบาล สำนักงานเขตหนองแขม ได้ดำเนินการตรวจสอบเรื่องร้องเรียนกรณีดังกล่าวแล้ว โดยได้ประสานเพื่อตั้งจุดตรวจวัดระดับเสียงเรียบร้อยแล้ว  
- ทั้งนี้ หากท่านประสงค์จักแจ้งข้อมูลหรือรายละเอียดเพิ่มเติม สามารถแจ้งมาได้ที่ฝ่ายสิ่งแวดล้อม ฯ สำนักงานเขตหนองแขม ทางหมายเลขโทรศัพท์ 024211227 ต่อ 7319 ขอบคุณค่ะ

ผู้ร้องแจ้งว่า วันที่เจ้าหน้าที่มาวัดระดับเสียง เสียงก็จะเบาลง ปัจจุบันยังคงได้รับความเดือดร้อนจากเสียงเพลงเช่นเดิม
หมู่บ้าน: พุดตาน
ถนน: เพชรเกษม
จุดสังเกต: เข้ามาตามถนนหลักภายในหมู่บ้าน ระหว่างซอย 5 จะเป็นลานเต้นแอโรบิคอยู่ใกล้กับสนามฟุตบอล
เขต: หนองแขม
#1555